Euroopa Kohtu (kuues koda) 15. mai 2019. aasta määrus –

MC

(kohtuasi C‑827/18) ( 1 )

Eelotsusetaotlus – Euroopa Kohtu kodukorra artikli 53 lõige 2 ja artikkel 99 – Vabadusel, turvalisusel ja õigusel rajanev ala – Õigusalane koostöö tsiviilasjades – Kohtualluvus, kohtuotsuste tunnustamine ja täitmine tsiviil- ja kaubandusasjades – Lugano II konventsioon – Artikli 22 punkt 1 – Vaidlused kinnisvaraga seotud asjaõiguste või kinnisasja üüri- või rendi õiguste üle – Enne omandi üleminekut kinnisasja üürimisel või rentimisel saadud viljade tagastamine

1. Õigusalane koostöö tsiviilasjades – Kohtualluvus ning kohtuotsuste täitmine tsiviil- ja kaubandusasjades – Lugano II konventsioon – Konventsiooni sätted, mida loetakse võrdväärseks määruste nr 44/2001 ja nr 1215/2012 ning Brüsseli konventsiooni sätetega – Nende sätete tõlgendamine vastavalt Euroopa Kohtu praktikale, mis käsitleb neid määrusi ja viimati nimetatud konventsiooni (27. septembri 1968. aasta konventsioon, artikli 16 punkti 1 alapunkt a ja 30. oktoobri 2007. aasta konventsioon, artikli 22 punkti 1 esimene lõik; Euroopa Parlamendi ja nõukogu määrus nr 1215/2012, artikli 24 punkt 1; nõukogu määrus nr 44/2001, artikli 22 punkti 1 esimene lõik) (vt punkt 19)

2. Õigusalane koostöö tsiviilasjades – Kohtualluvus ning kohtuotsuste täitmine tsiviil- ja kaubandusasjades – Lugano II konventsioon – Erandlik kohtualluvus – Vaidlused kinnisvaraga seotud asjaõiguste või kinnisasja üüri- või rendi õiguste üle – Mõiste – Hagi, millega nõutakse niisuguse summa maksmist kinnisasja omandajale, mis anti enne omandiõiguse üleminekut müüjale rendi- või üüritasuna – Väljajätmine (30. oktoobri 2007. aasta konventsioon, artikli 22 punkt 1 esimene lõik) (vt punktid 23–29 ja resolutsioon)

3. Õigusalane koostöö tsiviilasjades – Kohtualluvus ning kohtuotsuste täitmine tsiviil- ja kaubandusasjades – Lugano II konventsioon – Erandlik kohtualluvus – Kinnisvaraga seotud in rem õigusi puudutavad vaidlused – Ulatus – Kinnisvaraga seotud asjaõiguse mõiste (30. oktoobri 2007. aasta konventsioon, artikli 22 punkti 1 esimene lõik) (vt punktid 24–26)

4. Õigusalane koostöö tsiviilasjades – Kohtualluvus ning kohtuotsuste täitmine tsiviil- ja kaubandusasjades – Lugano II konventsioon – Erandlik kohtualluvus – Vaidlused kinnisasja üüri- või rendi õiguste üle – Ulatus (30. oktoobri 2007. aasta konventsioon, artikli 22 punkti 1 esimene lõik) (vt punktid 27 ja 28)

5. Eelotsuse küsimused – Vastuvõetavus – Eelotsusetaotlus, mis ei sisalda ühtegi täpsustust faktilise ja õigusliku raamistiku kohta ning milles ei ole toodud Euroopa Kohtule eelotsusetaotluse esitamise põhjuseid – Ilmselge vastuvõetamatus (ELTL artikkel 267; Euroopa Kohtu kodukord, artikli 53 lõige 2 ja artikkel 94; 30. oktoobri 2007. aasta konventsioon, artikli 5 punkt 1 ja artikli 22 punkti 1 esimene lõik) (vt punktid 31–37)

Resolutsioon

30. oktoobril 2007 allkirjastatud tsiviil- ja kaubandusasjade kohtualluvuse ning neid käsitlevate kohtuotsuste tunnustamise ja täitmise konventsiooni, mis on ühenduse nimel heaks kiidetud nõukogu 27. novembri 2008. aasta otsusega 2009/430/EÜ, artikli 22 punkti 1 esimest lõiku tuleb tõlgendada nii, et nõudega, mille objektiks on „kinnisvaraga seotud asjaõigused või kinnisvara rendi õigused“ selle sätte tähenduses, ei ole tegemist juhul, kui kinnisasja omandaja on esitanud hagi, et saada tagasi summa, mille kolmas isik andis müüjale rendi- või üüritasuna ajal, mil omandaja oli saanud asja küll hakata kasutama, aga kohaldamisele kuuluvate liikmesriigi õigusnormide kohaselt ei olnud ta veel õiguspärane omanik.

( 1 ) ELT, C 103, 18.3.2019.